**Jovenel Moïse**  (født 26. juni 1968, død 7. juli 2021) var en haitisk entreprenør og politiker som var Haitis president fra 7. februar 2017 til 7. juli 2021. Han vant presidentvalget 20. november 2016 og ble myrdet i sin bolig 7. juli 2021.

Utdanning og etablering
-----------------------

Moïse ble født i Trou-du-Nord, en kommune i det nordøstlige Haiti. Familien flyttet i 1974 til hovedstaden Port-au-Prince hvor han fikk skolegang og universitetsutdannelse ved Institut Universitaire des Sciences de l'Éducation og Université Quisqueya. Han avbrøt imidlertid de pedagogiske studiene til fordel for å etablere entreprenørvirksomhet.

I 1996 giftet han seg med Martine Marie Etienne Joseph. Samme år forlot de hovedstaden og etablerte virksomhet i Port-au-Paix på Haitis nordkyst.

Han startet med handel med bildeler og utviklet virksomheten videre med drift av bananplantasjer og engasjerte seg i flere andre bransjer, blant annet utvikling av solenergi og vindkraftverk. Han engasjerte seg også i industriens organisasjoner og ble etter hvert generalsekretær i Chambre de commerce et d'industrie d'Haïti (CCIH).

Politisk karriere
-----------------

I 2015 ble Moïse foreslått av president Michel Martelly som presidentkandidat for sentrum-høyrepartiet Parti Haïtien Tèt Kale (PHTK) til valget samme år. Moïse fikk 32,8% av stemmene i første valgomgang den 15. oktober 2015 og kvalifiserte seg til andre valgomgang sammen med Jude Célestin. En valgdagsmåling utført av *Haiti Sentinel* viste en oppslutning på 6% til Moïse. og flere observatører kalte det valgfusk. Tusenvis av mennesker tok til gatene i protest.

Etter protestene ble valget i 2015 underkjent og det ble avholdt nytt presidentvalg 21. november 2016. Den 27. november utropte valgkommisjonen Moïse til vinner etter at han hadde fått 55,67% av de avgitte stemmene i første valgomgang. Valgdeltakelsen var imidlertid så lav som 21%. Moïse ble tatt i ed som president for fem år den 7. februar 2017.

I 2019 var det opptøyer på Haiti med krav om at presidenten måtte gå av. Han regjerte de to første årene etter et dekret som midlertidig opphevet ordningen med valg i landet, og som til sist førte til oppløsningen av parlamentet. Opposisjonen ga uttrykk for at han styret mot et diktatur. Han utstedte et dekret som begrenset myndighetsområdet til landets justisforvaltning, og opprettet hemmelige tjenester som kun sto under presidentens kommando.

Attentat
--------

Moïse ble skutt og drept 7. juli 2021 av flere personer som trengte seg inn i hans bolig i Pétion-Ville like utenfor Port-au-Prince. Hans ektefelle ble alvorlig såret i attentatet. Hans ektefelle Martine ble fraktet til Florida for å bli operert. Attentatet ble ifølge politiet utført av en gruppe på 28 leiesoldater, av disse var minst 15 fra Colombia og 2 fra USA. Minst 3 av gjerningsmennene ble skutt og drept i forbindelse med attentatet. Tidlig om morgenen brøt en gruppe av disse leiesoldatene seg inn i residensen og traff presidenten med minst 12 skudd i hodet og overkroppen. Sinte innbyggere hjalp politiet i letingen etter gjerningsmennene. Elleve ble funnet inne området tilhørende Taiwans ambassade. Leiesoldatene skal ha kommet til Haiti 3 måneder tidligere og skaffet seg kjøretøy, mobiltelefoner og store mengder våpen. Ifølge noen rapporter drepte politiet syv av attentatmennene i forbindelse med skuddveksling.

Referanser
----------

1. ↑   Munzinger Personen, oppført som Jovenel Moise, Munzinger IBA 00000030944, besøkt 9. oktober 2017[Hentet fra Wikidata]
2. ↑   Brockhaus Enzyklopädie, Brockhaus Online-Enzyklopädie-id moise-jovenel, besøkt 9. oktober 2017[Hentet fra Wikidata]
3. ↑   verkets språk fransk, www.france24.com, besøkt 7. juli 2021[Hentet fra Wikidata]
4. ↑   Taiwan News, «As President of Haiti arrives in Taipei, a crucial test begins for Tsai administration», verkets språk engelsk, utgitt 28. mai 2018[Hentet fra Wikidata]
5. ↑  Makini Brice (29. november 2016). «Businessman Moise wins Haiti election in first round - provisional results». Reuters.
6. ↑  red, ORF at/Agenturen (7. juli 2021). «Im eigenen Haus: Haitis Präsident erschossen». *news.ORF.at* **(tysk)**. Besøkt 7. juli 2021.
7. ↑  Haiti Libre Staff (25. oktober 2015). «Haïti - Portrait : Qui est Jovenel Moïse ?» **(fransk)**. Haiti Libre.
8. ↑  Frances Robles (21. januar 2016). «U.S. Presses for Haiti Runoff Vote Amid Fears of Violence and Fraud». The New York Times.
9. ↑  «Only 6% voted for Jovenel Moïse according to Exit Poll». Haiti Sentinel. Arkivert fra originalen 27. november 2015. Besøkt 7. februar 2016.
10. ↑  Jacqueline Charles (29. oktober 2015). «Haitian observers: ‘Massive fraud’ in vote url=. Miami Herald.  Manglende eller tom `|url=` (hjelp)CS1-vedlikehold: Manglende vertikalstrek (link)
11. ↑  Frances Robles (22. januar 2016). «Haiti Postpones Presidential Runoff as Violence Rises». The New York Times.
12. ↑  «Presidentvalg i Haiti». nrk.no. Besøkt 27. desember 2020.
13. ↑  Jacqueline Charles (28. november 2016). «Banana farmer wins Haiti presidency, according to preliminary results». Miami Herald.
14. ↑  Tim Padgett (15. desember 2019). «Moïse Mess: Haiti's Political Standoff – And Humanitarian Crisis – Won't Likely End Soon». www.wlrn.org.
15. ↑ . Miami Herald .  Manglende eller tom `|tittel=` (hjelp)
16. ↑  red, ORF at/Agenturen (7. juli 2021). «Im eigenen Haus: Haitis Präsident erschossen». *news.ORF.at* **(tysk)**. Besøkt 7. juli 2021.
17. 1 2  «Jovenel Moïse: alleged hit squad members had been in Haiti for three months». *the Guardian* **(engelsk)**. 9. juli 2021. Besøkt 9. juli 2021.
18. ↑  «Jovenel Moïse: Foreign hit squad killed Haiti's president, police say». *BBC News* **(engelsk)**. 9. juli 2021. Besøkt 9. juli 2021.
19. ↑  Welle (www.dw.com), Deutsche. «Haiti police kill seven after Jovenel Moise assassination | DW | 08.07.2021». *DW.COM* **(engelsk)**. Besøkt 9. juli 2021.

Eksterne lenker
---------------

* (en) Jovenel Moise – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Brockhaus Enzyklopädie **·** Nationalencyklopedin **·** VIAF **·** GND **·** LCCN **·** SUDOC **·** BBC Things **·** Munzinger (iba)
 |